திருக்குறள் பொருட்பால்- அங்கவியல் பரிமேலழகர் உரை அதிகாரம் 73. அவை அஞ்சாமை  அதிகார முன்னுரை அஃதாவது, சொல்லுதற்குரிய அவையினை அறிந்து சொல்லுங்கால் அதற்கு அஞ்சாமை. அதிகார முறைமையும் இதனானே விளங்கும். குறள் 721 (வகையறிந்து)  வகையறிந்து வல்லவை வாய்சோரார் சொல்லின் () வகை அறிந்து வல்லவை வாய் சோரார் சொல்லின்   றொகையறிந்த தூய்மை யவர். (01) தொகை அறிந்த தூய்மையவர்.   இதன்பொருள் வகை அறிந்து வல்லவை வாய் சோரார்- கற்றுவல் அவை அல்லா அவை என்னு்ம் அவையின் வகையினை அறிந்து வல்ல அவைக்கண் ஒன்று சொல்லுங்கால் அச்சத்தான் வழுப்படச் சொல்லார்; சொல்லின் தொகை அறிந்த தூய்மையவர்= சொல்லின் தொகை எல்லாம் அறிந்த தூய்மையினை உடையார்.